Pasaje Begoñako sarekada handia

Pasaje Begoñako sarekada handia Espainiako poliziak LGBT kolektiboen aurka  egin zuen sarekada handia izan zen, 1971ko ekainaren 25ean eta 26an gertatua, Espainiako hegoaldeko Torremolinos hirian, Andaluziako hegoaldeko Malagako probintzian. 119 pertsona atxilotu zituzten.https://hemeroteca.lavanguardia.com/preview/1971/06/27/pagina-8/33605560/pdf.html Sarekada une garrantzitsutzat erreibindikatu da  Espainiako LGBT kolektiboen historian.

 Sarekada 
Erasoaldian, polizia frankistak L formako kalexkan zeuden 300 pertsona identifikatu eta 119 inguru atxilotu zituen. Urte horietan, kalexkak Pasaje Begoña izena zuen —geroago, 1981eko martxoaren 1ean, Pasaje Gil Vicente izena jarri zioten—, eta gutxienez 50 taberna eta zuzeneko musika-lokal zeuden bertan. Horietako asko izan ziren herrialdeko LGBT publikoarentzako lehen establezimenduak.

Pasartean sarekadak izan ziren aurretik, baina Poliziaren esku-hartze txikiak izan ziren. Hala ere, Víctor Arroyo Malagako gobernadore zibilaren aginduak, pertsonak identifikatu eta atxilotzeaz gain, lokalei isunak eta itxiturak ezarri zizkien. Guztira, gaueko 23 lokal ixtea erabaki zen Torremolinosen. Sarekadaren aurreko egunean, «Caramela» jai-aretoa eta «Evans» eta «Noe» gaueko tabernak ixteko agindua eman zen.https://pasajebegona.com/la-gran-redada-del-24-de-junio-de-1971/ 1971ko sarekadaren lekukoetako bat Manolita Chen artista izan zen.https://www.eldiario.es/andalucia/testigos-redada-franquista-pasaje-begona-reviven-libertad-alegria-cuna-derechos-lgtbi-espana_1_8066461.html

Sara Montiel, Massiel, John Lennon, Amanda Lear edo Coccinelle bezalako pertsona ospetsuak joaten ziren bertara. Francisco Franco jeneralaren diktadura betean askatasunen oasia izatearen ospea zuen pasarteak. Tabernarik ezagunenetako bat The Blue Note taberna izan zen, Pia Beck abeslari holandar eta jazz pianistak eta Marga Samsonowskik osatutako bikoteak sortua eta zuzendua.https://www.eldiario.es/andalucia/pasaporte/pasaje-begona-torremolinos-lgtbi-pasaje-begona_1_1444845.html

 Memoriaren lekua 
2018an, Andaluziako Juntak eta Diputatuen Kongresuak Begoña Pasartea Memoria Historikoaren Leku eta LGTBI Eskubide eta Askatasunen Sorleku izendatu zuten.https://web.archive.org/web/20230629075755/https://viajes.nationalgeographic.com.es/lifestyle/pasaje-begona-stonewall-espanol-que-convirtio-torremolinos-ciudad-libre_15665 

2019ko ekainaren 1eko ONCE erakundearen loteria-zozketan, kupoietan Pasaje Begoñari egindako omenaldi bat egin zen. Estatuko Loteriak, bestetik, Begoña Pasaiari eskaini zioten urte bereko ekainaren 22ko loteria-zozketarako txartelen diseinua, bertan hasitako LGBT eskubideen aldeko sarekada eta borroka oroituz.https://andaluciainformacion.es/torremolinos/833009/loterias-dedica-el-decimo-del-22-de-junio-al-pasaje-begona/

2020ko ekainaren 15ean, Espainiako Correosek Pasaje Begoñako sarekada oroitzeko posta-emisio bat egin zuen, LGBT banderaren koloreak erakusten zituen zigilu batekin.https://www.dosmanzanas.com/2020/06/correos-lanza-por-primera-vez-un-sello-postal-en-homenaje-al-orgullo-lgtbi-y-el-pasaje-begona-cuna-de-los-derechos-y-libertades-del-colectivo.html

 Erreferentziak 

 Kanpo estekak 
 :Pasaje Begoña Elkartea.
 :José María Valcuende irakaslearekin elkarrizketa.
 :Gaiari buruzko dokumentala Youtuben.

Kategoria:Torremolinos
Kategoria:Espainiako LGBT historia
Kategoria:1971 Espainian
Kategoria:Errepresio politikoa Espainian
Kategoria:Málagako probintzia
Kategoria:Homofobia
Kategoria:Frankismoa